विम्बल्डन प्रतियोगिता
विम्बल्डन प्रतियोगिता वा विम्बल्डन च्याम्पियनसिप संसारकै सबैभन्दा पुरानो टेनिस प्रतियोगिता हो र यसलाई टेनिसकै सबैभन्दा प्रतिष्ठित प्रतियोगिता को रूपमा लिइन्छ । सन् १८७७ देखि यो प्रतियोगिता दक्षिण-पश्चिम लन्डनको  विम्बल्डन जिल्लामा अखिल इङ्लैण्ड क्लब (All England Club) को आयोजनामा हुँदै आइरहेको छ । यो प्रतियोगिता चार ग्र्यान्ड स्ल्याम प्रतियोगिता मध्येको एक हो जुन आज पनि घाँसे मैदान (grass court) मा खेल्ने गरिन्छ ।